Subject: KAOKS muutmise seaduse eelnõu kavand arvamuse andmiseks
From: Kristian Pärt <[email-masked]>
To: Illimar Pärnamägi - JUSTDIGI <[email-masked]>, "Helve Hunt" <[email-masked]>, <[email-masked]>, <[email-masked]>, "eda.loo-suun" <[email-masked]>,Välisministeerium: Perit Soininen <[email-masked]>, <[email-masked]>, "Vello Kima - MKM" <[email-masked]>, "Eero Svarval - RK" <[email-masked]>, "Maa- ja Ruumiamet: Maire Salu" <[email-masked]>, "Madis Ostra - TTJA" <[email-masked]>, "Kristi Talving - TTJA" <[email-masked]>, "Toomas Plaado - RAB", "Laura Aus - RAB", <[email-masked]>, "En
Cc: "Silvester Soop" <[email-masked]>, "Monika Silvet" <[email-masked]>, "Kristen Kanarik" <[email-masked]>
Date: Thu, 12 Feb 2026 10:10:39 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Austatud kolleegid ja partnerid!

Vabariigi Valitsuse 29.01.2026.a kabinetinõupidamisel anti
Siseministeeriumile ülesanne valmistada ette kinnisasja omandamise
kitsendamise seaduse (KAOKS) muudatused kiireloomulisena ja eraldiseisvalt
Regionaal- ja Põllumajandusministeeriumi ettepanekutest. Seoses sellega
edastan teile arvamuse andmiseks KAOKS muutmise seaduse eelnõu ja
seletuskirja esialgse kavandi.

Palun keskenduge eelnõule, seletuskirja jagame antud faasis selleks, et
selgitada muudatuste eesmärke. Seletuskiri on tööversioon ja sellele
pöörame põhjalikumat tähelepanu siis, kui oleme saanud paika eelnõu tuuma.
Samas, kui teil on sinna ettepanekuid, andke julgelt teada ja saame neid
arvestada.

Eelnõu põhieesmärk on tugevdada Eesti riigi julgeolekut ohtude vastu, mis
on seotud kinnisasja omandiga. Samuti on üheks eesmärgiks sarnaselt
Euroopa Liidu ja Vabariigi Valitsuse sanktsioonidega tõsta Venemaa
Föderatsioonile ja teda toetavale Valgevenele agressiooni hinda. Eelnõuga
luuakse volitusnorm, mille peamine kavatsus on keelata pikaajalise elaniku
elamisloata Venemaa Föderatsiooni ja Valgevene kodanikel ja ettevõtetel,
mille tegelikud kasusaajad nad on, kinnisasjade omandamine Eesti Vabariigi
territooriumil.

Kokkuvõtlikult kavandatakse KAOKS muutmise eelnõuga:

1) luua õiguslik alus, mille kohaselt on võimalik keelata Eestis
kinnisasja omandada pikaajalise elaniku elamisloata Venemaa ja Valgevene
kodanikel ja ettevõtetel, mille tegelikud kasusaajad nad on;

2) täiendada kehtivat kinnisasja omandamise piiranguala (KAOKS § 10)
selliselt, et kinnisasja omandamise keeld kohaldub ka juriidilisele
isikule, olenemata tema asutamiskohast, kui tema tegelik kasusaaja on
füüsiline isik, kes ei ole Euroopa Majanduspiirkonna lepinguriigi või
Suurbritannia ja Põhja-Iiri Ühendkuningriigi kodanik;

3) ajakohastada kehtivat kinnisasja omandamise piiranguala (KAOKS § 10)
piirjoont selliselt, et see oleks koordinaatide-põhine, asendades 1999. a
haldusjaotuse-põhise piirjoone;

4) kaotada kinnisasja omandamise erisused korteriomandile,
korterihoonestusõigusele ja kinnisasja koormamise korral
korterihoonestusõigusele;

5) kaotada kehtivad erisused maareformi seaduse alusel kinnisasja
omandamisele.

Palun edastada arvamus ja kommentaarid tähtajaks 20.02.2026. Sellele
järgnevalt palume teil võimalusel osaleda 03.03.2026 kell 13.00-15.00
nõupidamisel, kuhu on oodatud kõik teie küsimused ja ettepanekud ning kus
saame anda vajalikud selgitused. Kohtumisel osalemiseks palun saatke ka
omapoolse kontaktisiku andmed, et saaksime talle kalendrikutse saata.

Siseministeeriumi poolt on kontaktisik ja eelnõu vastutav väljatöötaja
Silvester Soop (Cc-s).

Lugupidamisega,

Kristian Pärt
osakonnajuhataja
Siseministeerium

 <mailto:[email-masked]>
[email-masked]
 <https://www.siseministeerium.ee/>
<http://www.facebook.com/siseministeerium>
<https://open.spotify.com/show/1LO39xEFNzMh1Hd5ExumMi?si=9c67417b19184c53>